(návrh)

**ZÁKON**

z ... 2022

**o centrálnom registri účtov**

**a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

**Predmet úpravy**

Tento zákon upravuje zriadenie centrálneho registra účtov a práva a povinnosti súvisiace so zriadením a prevádzkou centrálneho registra účtov.

**Vymedzenie základných pojmov**

Na účely tohto zákona sa rozumie

1. finančnou inštitúciou banka,[[1]](#footnote-1)) pobočka zahraničnej banky,[[2]](#footnote-2)) platobná inštitúcia,[[3]](#footnote-3)) pobočka zahraničnej platobnej inštitúcie,[[4]](#footnote-4)) inštitúcia elektronických peňazí,[[5]](#footnote-5)) pobočka zahraničnej inštitúcie elektronických peňazí,4) obchodník s cennými papiermi[[6]](#footnote-6)) a pobočka zahraničného obchodníka s cennými papiermi,
2. účtom platobný účet,[[7]](#footnote-7)) vkladový účet,[[8]](#footnote-8)) účet stavebného sporiteľa[[9]](#footnote-9)) a účet majiteľa zaknihovaného cenného papiera,[[10]](#footnote-10))
3. klientom
4. majiteľ účtu alebo osoba oprávnená nakladať s finančnými prostriedkami alebo cennými papiermi na účte,
5. nájomca bezpečnostnej schránky alebo osoba oprávnená disponovať s obsahom bezpečnostnej schránky,
6. osoba, ktorá koná v mene osoby uvedenej v prvom bode alebo druhom bode.

**Zriadenie**

* 1. Zriaďuje sa centrálny register účtov. Centrálny register účtov je informačný systém verejnej správy, ktorý sa vedie na účely uľahčenia prístupu orgánov uvedených v § 5 ods. 1 (ďalej len „oprávnený orgán“) k údajom o účtoch a bezpečnostných schránkach v rozsahu podľa § 4 ods. 1 vedených alebo prenajímaných na území Slovenskej republiky.
  2. Správcom[[11]](#footnote-11)) a prevádzkovateľom[[12]](#footnote-12)) centrálneho registra účtov je Ministerstvo financií Slovenskej republiky (ďalej len „ministerstvo financií“).

**Zapisovanie údajov**

* 1. Do centrálneho registra účtov sa zapisujú tieto údaje a ich zmeny:

1. názov alebo obchodné meno, adresa sídla a identifikačné číslo[[13]](#footnote-13)) finančnej inštitúcie, ktorá vedie účet alebo prenajíma bezpečnostnú schránku,
2. dátum založenia účtu,
3. dátum začatia prenájmu bezpečnostnej schránky,
4. číslo účtu a medzinárodné bankové číslo účtu IBAN,[[14]](#footnote-14)) ak bolo pridelené
5. jednoznačné označenie bezpečnostnej schránky,
6. identifikačné údaje klienta v rozsahu:
   * + 1. meno, priezvisko, rodné číslo alebo dátum narodenia, ak rodné číslo nebolo pridelené, adresa trvalého pobytu alebo iného pobytu, ak ide o fyzickú osobu,
       2. údaje podľa prvého bodu, obchodné meno, adresa miesta podnikania a identifikačné číslo, ak ide o fyzickú osobu – podnikateľa,
       3. názov, adresa sídla a identifikačné číslo, ak ide o právnickú osobu,
7. meno, priezvisko, rodné číslo alebo dátum narodenia, ak rodné číslo nebolo pridelené a adresa trvalého alebo iného pobytu konečného užívateľa výhod klienta,[[15]](#footnote-15))
8. dátum vzniku a zániku oprávnenia klienta na nakladanie s finančnými prostriedkami na účte,
9. dátum zrušenia účtu,
10. dátum ukončenia prenájmu bezpečnostnej schránky.
    1. Finančná inštitúcia je povinná zasielať údaje o vzniku, zmene alebo zániku údajov uvedených v odseku 1 do centrálneho registra účtov elektronicky, a to najneskôr do konca nasledujúceho dňa od vzniku, zmeny alebo zániku údajov uvedených v odseku 1.
    2. Národná banka Slovenska a centrálny depozitár cenných papierov sú povinní zasielať údaje o účtoch, ktoré vedú, do centrálneho registra účtov rovnako ako finančné inštitúcie podľa odseku 2; táto povinnosť sa nevzťahuje na účty, ktoré Národná banka Slovenska zriaďuje podľa osobitných predpisov[[16]](#footnote-16)) alebo na základe zmluvného vzťahu s medzinárodnými inštitúciami.
    3. Finančná inštitúcia, Národná banka Slovenska a centrálny depozitár cenných papierov zodpovedajú za správnosť a úplnosť údajov, ktoré poskytli do centrálneho registra účtov. Na účely predchádzajúcej vety sa za správne a aktuálne údaje považujú tie údaje, ktoré finančná inštitúcia, Národná banka Slovenska a centrálny depozitár cenných papierov uchovávajú vo svojich informačných systémoch. Ministerstvo financií nekontroluje správnosť a úplnosť údajov pri ich poskytovaní finančnou inštitúciou, Národnou bankou Slovenska alebo centrálnym depozitárom cenných papierov do centrálneho registra účtov a nezodpovedá za správnosť a úplnosť takto prijatých údajov.
    4. Údaje podľa odseku 1 sa v centrálnom registri účtov uchovávajú 10 rokov od 1. januára roku nasledujúceho po roku, v ktorom došlo k zrušeniu účtu alebo skončeniu prenájmu bezpečnostnej schránky; po uplynutí tejto lehoty sa údaje z centrálneho registra účtov vymažú.
    5. Podrobnosti o zasielaní údajov do centrálneho registra účtov podľa odsekov 1 až 3 ustanoví všeobecne záväzný právny predpis.

**Poskytovanie údajov**

* 1. Údaje z centrálneho registra účtov sa poskytujú

1. osobitnému útvaru služby finančnej polície Policajného zboru na účely plnenia úloh podľa osobitného predpisu,[[17]](#footnote-17))
2. orgánu činnému v trestnom konaní alebo súdu na účely trestného konania,[[18]](#footnote-18))
3. Finančnému riaditeľstvu Slovenskej republiky, colnému úradu a daňovému úradu na účely výkonu správy daní a colného dohľadu,
4. Finančnému riaditeľstvu Slovenskej republiky na účely odhaľovania a dokumentovania trestnej činnosti,[[19]](#footnote-19))
5. službe kriminálnej polície, službe finančnej polície a inšpekčnej službe Policajného zboru na účely odhaľovania trestných činov, zisťovania ich páchateľov a pátrania po nich,[[20]](#footnote-20))
6. službe finančnej polície Policajného zboru na účely plnenia úloh podľa osobitného predpisu o preukazovaní pôvodu majetku,[[21]](#footnote-21))
7. Národnému bezpečnostnému úradu, Slovenskej informačnej službe, Vojenskému spravodajstvu a Policajnému zboru na účely vykonávania bezpečnostných previerok v ich pôsobnosti podľa osobitného predpisu,[[22]](#footnote-22))
8. Slovenskej informačnej službe na účely boja proti organizovanej trestnej činnosti a terorizmu podľa osobitného predpisu,[[23]](#footnote-23))
9. Vojenskému spravodajstvu na účely plnenia úloh podľa osobitného predpisu,[[24]](#footnote-24))
10. Kriminálnemu úradu finančnej správy na účely
    * 1. odhaľovania trestných činov, zisťovania ich páchateľov a pátrania po nich,[[25]](#footnote-25))
      2. ich poskytnutia Európskemu úradu pre boj proti podvodom,[[26]](#footnote-26))
11. ministerstvu financií v súvislosti s uplatňovaním medzinárodných sankcií podľa osobitného predpisu.[[27]](#footnote-27))
    1. Údaje z centrálneho registra účtov sa poskytujú v elektronickej podobe priamym, nepretržitým a diaľkovým spôsobom. Každá fyzická osoba, ktorá v mene oprávneného orgánu žiada o poskytnutie údajov z centrálneho registra účtov (ďalej len „používateľ“), musí mať pridelený jedinečný identifikátor. Používateľ môže žiadať o poskytnutie údajov z centrálneho registra účtov až po uvedení účelu vyhľadávania a po označení konania, na účely ktorého sa majú poskytnúť údaje z centrálneho registra účtov.
    2. Údaje z centrálneho registra účtov sa spôsobom podľa odseku 2 poskytujú na základe zadania
12. medzinárodného bankového čísla účtu IBAN,
13. čísla účtu alebo označenia bezpečnostnej schránky a identifikácie finančnej inštitúcie, ktorá účet vedie alebo prenajíma bezpečnostnú schránku,
14. rodného čísla fyzickej osoby alebo mena, priezviska a dátumu narodenia fyzickej osoby,
15. identifikačného čísla fyzickej osoby – podnikateľa alebo jeho obchodného mena a dátumu narodenia, alebo
16. identifikačného čísla právnickej osoby alebo jej názvu a identifikačného čísla prideleného v zahraničí alebo adresy jej sídla.
    1. Údaje z centrálneho registra účtov sa spôsobom podľa odseku 2 poskytujú aj na základe zadania neúplných údajov podľa odseku 3. Zadávať neúplné údaje možno len vtedy, ak nie sú k dispozícii úplné údaje, a to ani po preverení týchto údajov v iných dostupných registroch.

* 1. Podmienky na pridelenie a používanie jedinečného identifikátora používateľa ustanoví všeobecne záväzný právny predpis.

**Ochrana údajov**

* 1. Pri prevádzke centrálneho registra účtov uplatňuje ministerstvo financií také organizačné, personálne, kontrolné a technické opatrenia, aby bola zaistená primeraná bezpečnosť údajov uchovávaných v centrálnom registri účtov vrátane ich ochrany pred neoprávneným spracúvaním, stratou, zničením alebo poškodením.
  2. Oprávnené orgány uplatňujú pri spracúvaní údajov z centrálneho registra účtov obdobné opatrenia, ako sú uvedené v odseku 1, najmä zabezpečujú kontrolu dodržiavania tohto zákona a osobitných predpisov[[28]](#footnote-28)) pri poskytovaní údajov z centrálneho registra účtov a kontrolu opodstatnenosti žiadostí o poskytnutie údajov z centrálneho registra účtov. O zistených nedostatkoch a spôsobe ich odstránenia oprávnené orgány informujú ministerstvo financií.
  3. Finančné inštitúcie, Národná banka Slovenska a centrálny depozitár cenných papierov uplatňujú pri zasielaní údajov do centrálneho registra účtov také organizačné, personálne, kontrolné a technické opatrenia, aby bola zaistená primeraná bezpečnosť údajov zasielaných do centrálneho registra účtov vrátane ich ochrany pred neoprávneným spracovaním, stratou, zničením alebo poškodením.
  4. Ministerstvo financií môže vyžadovať od oprávnených orgánov, finančných inštitúcií, Národnej banky Slovenska a centrálneho depozitára cenných papierov preukázanie splnenia opatrení podľa odsekov 2 a 3. Na tento účel sú oprávnené orgány, finančné inštitúcie, Národná banka Slovenska a centrálny depozitár cenných papierov povinné poskytnúť ministerstvu financií primeranú súčinnosť.
  5. Na spracúvanie osobných údajov v centrálnom registri účtov sa vzťahujú osobitné predpisy.[[29]](#footnote-29))
  6. Fyzická osoba má právo na informácie a prístup k osobným údajom podľa osobitného predpisu[[30]](#footnote-30)) okrem informácie o tom, ktorému oprávnenému orgánu a kedy boli poskytnuté údaje uchovávané o nej v centrálnom registri účtov, a to päť rokov od ich poskytnutia oprávnenému orgánu. Iná ako fyzická osoba má právo raz ročne sa bezplatne oboznámiť s informáciami, ktoré sú o nej uchovávané v centrálnom registri účtov, v rovnakom rozsahu ako fyzická osoba podľa predchádzajúcej vety.
  7. Žiadosti podľa odseku 6 sa zasielajú ministerstvu financií. Ministerstvo financií uchováva záznamy[[31]](#footnote-31)) o týchto žiadostiach päť rokov od vytvorenia záznamov.
  8. Údaje poskytnuté do centrálneho registra účtov alebo z centrálneho registra účtov zostávajú predmetom bankového tajomstva[[32]](#footnote-32)) alebo chránenými údajmi podľa osobitného predpisu.[[33]](#footnote-33))
  9. Podrobnosti o opatreniach podľa odsekov 1 až 4 ustanoví všeobecne záväzný právny predpis.

**Vedenie logov**

* 1. Ministerstvo financií pri prevádzke centrálneho registra účtov uchováva logy.[[34]](#footnote-34)) Logy obsahujú

1. označenie konania, na účely ktorého sa poskytli údaje z centrálneho registra účtov,
2. dátum a čas vyhľadávania,
3. jedinečný identifikátor výsledkov,
4. označenie oprávneného orgánu,
5. jedinečný identifikátor používateľa,
6. typ zadaných údajov podľa § 5 ods. 3.
   1. Ministerstvo financií môže logy použiť výlučne na účely monitorovania ochrany osobných údajov vrátane kontroly prípustnosti žiadosti a overovania zákonnosti spracúvania osobných údajov a na zabezpečenie integrity a bezpečnosti osobných údajov.
   2. Logy sa uchovávajú 10 rokov od ich vytvorenia. Logy možno uchovávať aj dlhšie, ak je to potrebné na účely uvedené v odseku 2.
   3. Logy pravidelne kontroluje zodpovedná osoba[[35]](#footnote-35)) určená ministerstvom financií.
   4. Na účely podľa odseku 2 ministerstvo financií na požiadanie sprístupní logy
7. Úradu na ochranu osobných údajov Slovenskej republiky,
8. Úradu inšpekčnej služby, ak ide o logy vytvorené z činnosti používateľa, ktorý patrí do pôsobnosti Policajného zboru,
9. Generálnej prokuratúre Slovenskej republiky, ak ide o logy vytvorené z činnosti používateľa, ktorý patrí do pôsobnosti prokuratúry,
10. finančnej správe, ak ide o logy vytvorené z činnosti používateľa, ktorý patrí do pôsobnosti finančnej správy,
11. Ministerstvu spravodlivosti Slovenskej republiky, ak ide o logy vytvorené z činnosti používateľa, ktorý patrí do pôsobnosti súdov,
12. Slovenskej informačnej službe, ak ide o logy vytvorené z činnosti používateľa, ktorý patrí do pôsobnosti Slovenskej informačnej služby,
13. Vojenskému spravodajstvu, ak ide o logy vytvorené z činnosti používateľa, ktorý patrí do pôsobnosti Vojenského spravodajstva,
14. Národnému bezpečnostnému úradu, ak ide o logy vytvorené z činnosti používateľa, ktorý patrí do pôsobnosti Národného bezpečnostného úradu.

**Dohľad**

* 1. Dohľad nad plnením povinností finančných inštitúcií a centrálneho depozitára cenných papierov pri poskytovaní údajov do centrálneho registra účtov podľa tohto zákona vykonáva Národná banka Slovenska.[[36]](#footnote-36))
  2. Na účely výkonu dohľadu má Národná banka Slovenska prístup k údajom v centrálnom registri účtov. Na poskytovanie údajov z centrálneho registra účtov na účely výkonu dohľadu Národnou bankou Slovenska sa primerane použije § 5.

**Sankcie**

* 1. Národná banka Slovenska môže uložiť pokutu do 500 000 eur finančnej inštitúcii alebo centrálnemu depozitáru cenných papierov, ktorý

1. poskytne do centrálneho registra účtov nekompletné, neúplné alebo nepravdivé údaje podľa § 4 ods. 1,
2. neposkytne údaje podľa § 4 ods. 1 do centrálneho registra účtov spôsobom alebo v lehote podľa § 4 ods. 2,
3. neposkytne údaje do centrálneho registra účtov v súlade s § 11 ods. 2.
   1. Národná banka Slovenska uloží pokutu od 100 000 eur do 1 000 000 eur finančnej inštitúcii alebo centrálnemu depozitáru cenných papierov, ktorý sa dopustí konania podľa odseku 1 opakovane do dvoch rokov.
   2. Pri ukladaní pokuty Národná banka Slovenska prihliada na závažnosť, rozsah, dĺžku trvania, následky a povahu zisteného nedostatku.

**Súhrnná správa o prevádzke**

* 1. Ministerstvo financií vypracúva súhrnnú správu o prevádzke centrálneho registra účtov za kalendárny rok, ktorej súčasťou je aj počet vyhľadávaní podľa oprávnených orgánov, popis prijatých opatrení podľa § 6 ods. 1 až 3 a informácie o finančných nákladoch spojených s prevádzkou centrálneho registra účtov.
  2. Správu podľa odseku 1 predkladá ministerstvo financií každoročne do 31. marca Výboru Národnej rady Slovenskej republiky pre financie a rozpočet.



**Prechodné ustanovenia**

1. Ministerstvo financií uvedie centrálny register účtov do prevádzky 1. januára 2023.
2. Finančné inštitúcie, Národná banka Slovenska a centrálny depozitár cenných papierov sú povinné zaslať do centrálneho registra účtov aktuálne údaje podľa § 4 ods. 1 o účtoch a bezpečnostných schránkach existujúcich ku dňu zaslania údajov, ako aj údaje podľa § 4 ods. 1, ktoré vznikli, zmenili sa alebo zanikli od 1. januára 2018, ak ich evidujú vo svojich systémoch, do šiestich mesiacov od nadobudnutia účinnosti vykonávacieho predpisu podľa odseku 3.
3. Podrobnosti o zasielaní údajov do centrálneho registra účtov podľa odseku 2 ustanoví všeobecne záväzný právny predpis.

**Splnomocňovacie ustanovenie**

Ministerstvo financií vydá všeobecne záväzný právny predpis na vykonanie § 4 ods. 6, § 5 ods. 5, § 6 ods. 9 a § 11 ods. 3 do 1. júla 2022.

**Transpozičné ustanovenie**

Týmto zákonom sa preberajú právne záväzné akty Európskej únie uvedené v prílohe.

**Čl. II**

Zákon č. 483/2001 Z. z. o bankách a o zmene a doplnení niektorých zákonov v znení zákona č. 430/2002 Z. z., zákona č. 510/2002 Z. z., zákona č. 165/2003 Z. z., zákona č. 603/2003 Z. z., zákona č. 215/2004 Z. z., zákona č. 554/2004 Z. z., zákona č. 747/2004 Z. z., zákona č. 69/2005 Z. z., zákona č. 340/2005 Z. z., zákona č. 341/2005 Z. z., zákona č. 214/2006 Z. z., zákona č. 644/2006 Z. z., zákona č. 209/2007 Z. z., zákona č. 659/2007 Z. z., zákona č. 297/2008 Z. z., zákona č. 552/2008 Z. z., zákona č. 66/2009 Z. z., zákona č. 186/2009 Z. z., zákona č. 276/2009 Z. z., zákona č. 492/2009 Z. z., zákona č. 129/2010 Z. z., zákona č. 46/2011 Z. z., zákona č. 130/2011 Z. z., zákona č. 314/2011 Z. z., zákona č. 394/2011 Z. z., zákona č. 520/2011 Z. z., zákona č. 547/2011 Z. z., zákona č. 234/2012 Z. z., zákona č. 352/2012 Z. z., zákona č. 132/2013 Z. z., zákona č. 352/2013 Z. z., zákona č. 213/2014  Z. z., zákona č. 371/2014 Z. z., zákona č. 374/2014 Z. z., zákona č. 35/2015 Z. z., zákona č. 252/2015 Z. z., zákona č. 359/2015 Z. z., zákona č. 392/2015 Z. z., zákona č. 405/2015 Z. z., zákona č. 437/2015 Z. z., zákona č. 90/2016 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 298/2016 Z. z., zákona č. 299/2016 Z. z., zákona č. 315/2016 Z. z., zákona č. 386/2016 Z. z., zákona č. 2/2017 Z. z., zákona č. 264/2017 Z. z., zákona č. 279/2017 Z. z., zákona č. 18/2018 Z. z., zákona č. 69/2018 Z. z., zákona č. 108/2018 Z. z., zákona č. 109/2018 Z. z., zákona č. 177/2018 Z. z., zákona č. 345/2018 Z. z., zákona č. 373/2018 Z. z., zákona č. 6/2019 Z. z., zákona č. 30/2019 Z. z., zákona č. 54/2019 Z. z., zákona č. 211/2019 Z. z., zákona č. 305/2019 Z. z., zákona č. 390/2019 Z. z., zákona č. 340/2020 Z. z. a zákona č. 423/2020 Z. z. sa mení a dopĺňa takto:

* + 1. V § 91 sa odsek 4 dopĺňa písmenom ad), ktoré znie:

„ad) Kriminálnemu úradu finančnej správy na účely ich poskytnutia Európskemu úradu boja proti podvodom podľa osobitného predpisu86do) v rozsahu uvedenom v žiadosti Európskeho úradu boja proti podvodom.“.

Poznámka pod čiarou k odkazu 86do znie:

„86do) Čl. 7 ods. 3a nariadenia Európskeho parlamentu a Rady (EÚ, EURATOM) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18. 9. 2013) v platnom znení.“.

* + 1. V § 91 ods. 5 sa na konci pripájajú tieto vety: „Písomné vyžiadanie podľa odseku 4 písm. b), c), g), o), p) a s), ktoré je doručené banke alebo pobočke zahraničnej banky prostredníctvom osobitného informačného systému podľa § 90 ods. 3 automatizovaným spôsobom, pričom údaje potrebné na identifikáciu príslušnej záležitosti sú vyhotovené v elektronickej, štruktúrovanej podobe umožňujúcej ich automatizované spracovanie, je banka alebo pobočka zahraničnej banky povinná vybaviť najneskôr v nasledujúci pracovný deň po doručení takéhoto vyžiadania, ak ide o informácie, ktoré má banka alebo pobočka zahraničnej banky k dispozícii bez potreby ďalšieho spracovania. Pri vyžiadaní podľa šiestej vety banka alebo pobočka zahraničnej banky nie sú povinné overovať dodržiavanie prípustného rozsahu, existenciu predchádzajúceho súhlasu alebo iných obmedzení podľa tohto zákona alebo osobitných predpisov,86dp) za ktoré zodpovedá osoba, ktorá podáva toto vyžiadanie.“.

Poznámka pod čiarou k odkazu 86dp znie:

„86dp) Napríklad Trestný poriadok, § 29a ods. 4 a § 76 zákona Národnej rady Slovenskej republiky č. 171/1993 Z. z. v znení neskorších predpisov, § 11 ods. 2 zákona č. 199/2004 Z. z., § 4 ods. 5 písm. c) zákona č. 101/2010 Z. z., zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov.“.

* + 1. § 91 sa dopĺňa odsekom 14, ktorý znie:

„(14) Za porušenie bankového tajomstva sa nepovažuje poskytovanie údajov bankou a pobočkou zahraničnej banky do centrálneho registra účtov podľa osobitného predpisu.86k)“.

Poznámka pod čiarou k odkazu 86k znie:

„86k) § 4 zákona č. .../2022 Z. z. o centrálnom registri účtov a o zmene a doplnení niektorých zákonov.“.

**Čl. III**

Zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení zákona č. 291/2002 Z. z., zákona č. 510/2002 Z. z., zákona č. 162/2003 Z. z., zákona č. 594/2003 Z. z., zákona č. 43/2004 Z. z., zákona č. 635/2004 Z. z., zákona č. 747/2004 Z. z., zákona č. 7/2005 Z. z., zákona č. 266/2005 Z. z., zákona č. 336/2005 Z. z., zákona č. 213/2006 Z. z., zákona č. 644/2006 Z. z., zákona č. 209/2007 Z. z., zákona č. 659/2007 Z. z., zákona č. 70/2008 Z. z., zákona č. 297/2008 Z. z., zákona č. 552/2008 Z. z., zákona č. 160/2009 Z. z., zákona č. 186/2009 Z. z., zákona č. 276/2009 Z. z. , zákona č. 487/2009 Z. z., zákona č. 492/2009 Z .z., zákona č. 129/2010 Z. z., zákona č. 505/2010 Z. z., zákona č. 46/2011 Z. z., zákona č. 130/2011 Z. z., zákona č. 394/2011 Z. z., zákona č. 520/2011 Z. z., zákona č. 440/2012 Z. z., zákona č. 132/2013 Z. z., zákona č. 206/2013 Z. z., zákona č. 352/2013 Z. z., zákona č. 213/2014 Z. z., zákona č. 371/2014 Z. z., zákona č. 39/2015 Z. z., zákona č. 117/2015 Z. z., zákona č. 253/2015 Z. z., zákona č. 323/2015 Z. z., zákona č. 359/2015 Z. z., zákona č. 361/2015 Z. z., zákona č. 375/2015 Z. z., zákona č. 388/2015 Z. z., zákona č. 389/2015 Z. z., zákona č. 437/2015 Z. z., zákona č. 91/2016 Z. z., zákona č. 125/2016 Z. z., zákona č. 289/2016 Z. z., zákona č. 292/2016 Z. z., zákona č. 237/2017 Z. z., zákona č. 177/2018 Z. z., zákona č. 373/2018 Z. z., zákona č. 156/2019 Z. z., zákona č. 211/2019 Z. z., zákona č. 312/2020 Z. z., zákona č. 340/2020 Z. z., zákona č. 423/2020 Z. z. a zákona č. .... /2021 Z. z. sa mení a dopĺňa takto:

* + - 1. V § 110 ods. 1 písm. d) sa za slová „kriminálnej polície“ vkladá čiarka a slová „inšpekčnej službe“.
      2. § 110 sa dopĺňa odsekom 8, ktorý znie:

„(8) Porušením povinnosti podľa § 109 ods. 1 nie je poskytovanie údajov centrálnym depozitárom, členom a obchodníkom s cennými papiermi do centrálneho registra účtov podľa osobitného predpisu.97bc)“.

Poznámka pod čiarou k odkazu 97bc znie:

„97bc) § 4 zákona č. .../2022 Z. z. o centrálnom registri účtov a o zmene a doplnení niektorých zákonov.“.

**Čl. IV**

Zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení zákona č. 445/2008 Z. z., zákona č. 186/2009 Z. z., zákona č. 394/2011 Z. z., zákona č. 399/2014 Z. z., zákona č. 35/2015 Z. z., zákona č. 252/2015 Z. z., zákona č. 397/2015 Z. z., zákona č. 444/2015 Z. z., zákona č. 125/2016 Z. z., zákona č. 315/2016 Z. z., zákona č. 267/2017 Z. z., zákona č. 52/2018 Z. z., zákona č. 211/2019 Z. z., zákona č. 241/2019 Z. z., zákona č. 279/2020 Z. z. a zákona č. 423/2020 Z. z. sa mení a dopĺňa takto:

* 1. V § 4 ods. 2 písm. i) sa na konci pripájajú tieto slová: „je výnosom z trestnej činnosti alebo súvisí s financovaním terorizmu,“.
  2. V § 6 ods. 3 písm. c) sa za slovo „rodič“ vkladajú slová „alebo súrodenec“.
  3. § 9 sa dopĺňa písmenami p) a q), ktoré znejú:

„p) finančnou informáciou každá informácia alebo údaj, ktorý má finančná spravodajská jednotka k dispozícii na účely predchádzania a odhaľovania legalizácie a financovania terorizmu, napríklad údaje o finančných aktívach, pohyboch finančných prostriedkov alebo obchodných vzťahoch,

q) finančnou analýzou operačná analýza a strategická analýza, ktorú vypracovala finančná spravodajská jednotka, pričom

1. operačnou analýzou je analýza, ktorá je zameraná na jednotlivé prípady a konkrétne ciele legalizácie a financovania terorizmu alebo na vhodne vybrané informácie, a to v závislosti od druhu a objemu poskytnutých informácií a ich následného použitia,

2. strategickou analýzou je analýza, ktorá rieši trendy a typy legalizácie a financovania terorizmu.“.

* 1. V § 10 ods. 1 písm. b) sa za slovo „existuje“ vkladá slovo „vyššie“ a na konci sa pripájajú tieto slová: „a musí overiť informácie týkajúce sa identifikácie konečného užívateľa výhod ešte z ďalšieho dôveryhodného zdroja“.
  2. V § 10 ods. 1 písm. c) sa za slovo „získanie“ vkladajú slová „a vyhodnotenie“ a na konci sa pripájajú tieto slová: „a informácií o povahe podnikania klienta“.
  3. V § 10 ods. 1 písm. g) sa slovo „a“ za slovom „profile“ nahrádza čiarkou a za slovo „klientom“ sa vkladajú slová „a so zdrojom finančných prostriedkov a majetku použitých pri obchodnom vzťahu alebo obchode“.
  4. V § 10a ods. 2 sa na konci pripájajú tieto slová: „alebo zániku tejto právnickej osoby“.
  5. § 11 sa dopĺňa odsekom 4, ktorý znie:

„(4) Povinná osoba je povinná vykonávať monitorovanie obchodov alebo obchodných vzťahov tak, aby bolo možné zistiť neobvyklú obchodnú operáciu.“.

* 1. V § 12 ods. 2 písm. a) úvodnej vete sa na konci pripája čiarka a tieto slová: „vykonanie identifikácie klienta prostredníctvom ďalších dokumentov, údajov alebo informácií a vykonanie ďalších opatrení na overenie alebo potvrdenie predložených dokumentov a“.
  2. V § 12 ods. 2 písm. a) sa vypúšťa prvý bod.

Doterajšie body 2 až 4 sa označujú ako body 1 až 3.

* 1. V § 15 písm. a) sa vypúšťajú slová „písm. a) až e)“.
  2. V § 18 ods. 8 písm. b) sa za slová „ako zamestnanci“ vkladajú slová „alebo na základe iného vzťahu“.
  3. V § 19 odsek 2 znie:

„(2) Povinná osoba je povinná uchovávať počas piatich rokov od skončenia zmluvného vzťahu s klientom alebo od vykonania príležitostného obchodu mimo obchodného vzťahu

1. údaje a písomné doklady získané podľa § 10, 11, 12 a 14,
2. všetky údaje a písomné doklady o vykonaných obchodoch.“.
   1. V § 19 ods. 3 sa za slová „požiada finančná spravodajská jednotka“ vkladajú slová „po dôkladnom posúdení potreby a primeranosti takéhoto ďalšieho uchovávania“, bodkočiarka sa nahrádza bodkou a slovo „finančná“ sa nahrádza slovom „Finančná“.
   2. § 19 sa dopĺňa odsekom 6, ktorý znie:

„(6) Povinná osoba je povinná uchovávať všetky údaje získané v rámci vykonávania starostlivosti vo vzťahu ku klientovi, záznamy o postupe pri posúdení a určení rizikového profilu klienta, obchodnú korešpondenciu, výsledky vykonaných analýz, záznamy o všetkých uskutočnených úkonoch vrátane prípadných prekážok s nimi súvisiacich, a to spôsobom a v rozsahu, ktorý zaistí preukázateľnosť jednotlivých obchodov a postupov s nimi spojených.“.

* 1. V § 20 ods. 1 sa za slovo „štruktúru“ vkladá čiarka a slová „veľkosť povinnej osoby“ a na konci druhej vety sa bodka nahrádza čiarkou a pripájajú sa tieto slová: „ako aj v súvislosti so zmenou všeobecne záväzného právneho predpisu upravujúceho činnosť povinnej osoby v oblasti ochrany pred legalizáciou a financovaním terorizmu.“.
  2. V § 20 ods. 2 písm. k) sa na konci bodka nahrádza bodkočiarkou a pripájajú sa tieto slová: „ak je to opodstatnené veľkosťou a povahou povinnej osoby, je povinná zriadiť na účely vykonávania tejto kontroly nezávislý útvar, ktorý je priamo podriadený štatutárnemu orgánu povinnej osoby.“.
  3. V § 20a ods. 2 sa na konci pripája táto veta: „Povinná osoba poskytne hodnotenie rizík finančnej spravodajskej jednotke, ak o to finančná spravodajská jednotka požiada.“.
  4. V § 20a ods. 3 sa slovo „tretieho“ nahrádza slovom „iného“, slovo „a“ za slovom „skupiny“ sa nahrádza čiarkou a za slovo „údajov“ sa vkladajú slová „a zachovávania dôvernosti vymenených informácií“.
  5. V § 21 ods. 2 sa za slovo „umožní“ vkladajú slová „prostredníctvom bezpečných komunikačných kanálov zaručujúcich dôvernosť komunikácie“.
  6. V § 21 ods. 5 sa za druhú vetu vkladá nová tretia veta, ktorá znie: „Ak dodatočné opatrenia nie sú dostatočné, finančná spravodajská jednotka alebo Národná banka Slovenska vykonajú ďalšie opatrenia dohľadu; môžu najmä vyžadovať, aby pobočka alebo dcérska spoločnosť nezakladala alebo ukončila obchodné vzťahy, nevykonávala obchody, prípadne aby ukončila pôsobenie v danom treťom štáte.“.
  7. V § 26 ods. 2 písm. a) sa slovo „ďalšie“ nahrádza slovom „finančné“ a na konci sa pripájajú tieto slová: „a vypracúva finančné analýzy,“.
  8. V § 26 ods. 2 písm. o) sa na konci pripájajú tieto slová: „alebo ktoré podľa dôveryhodných zdrojov nemajú účinné systémy proti legalizácii alebo financovaniu terorizmu,“.
  9. V § 26 ods. 3 sa slová „poskytuje všetky“ nahrádzajú slovom „poskytne“ a za slovo „štátu“ sa vkladá čiarka a slová „ak je to potrebné“.
  10. V § 26 sa za odsek 4 vkladajú nové odseky 5 a 6, ktoré znejú:

„(5) Finančná spravodajská jednotka poskytuje na žiadosť finančné informácie a finančné analýzy iným útvarom Policajného zboru, orgánom činným v trestnom konaní, súdu, Kriminálnemu úradu finančnej správy, Finančnému riaditeľstvu Slovenskej republiky a orgánom uvedeným v odseku 3, ak je to potrebné na účely predchádzania, odhaľovania, vyšetrovania a stíhania závažnej trestnej činnosti.53d) Bez súhlasu finančnej spravodajskej jednotky nemožno informácie podľa predchádzajúcej vety použiť na iné účely, než na ktoré boli poskytnuté, ani ich nemožno poskytnúť inému orgánu verejnej moci alebo orgánu iného štátu. Odmietnutie poskytnutia informácií alebo súhlasu na využitie na iné účely musí finančná spravodajská jednotka odôvodniť.

(6) Orgány uvedené v odseku 5 sú na účely predchádzania, odhaľovania, vyšetrovania a stíhania závažnej trestnej činnosti oprávnené žiadať od zahraničných orgánov s porovnateľnou vecnou pôsobnosťou finančné informácie a finančné analýzy, ktoré môžu použiť len na účel, na ktorý boli žiadané alebo poskytnuté. Výmena informácií podľa odseku 5 a podľa predchádzajúcej vety sa uskutočňuje prostredníctvom zabezpečenej elektronickej komunikácie, ktorá poskytuje vysokú úroveň bezpečnosti.“.

Doterajší odsek 5 sa označuje ako odsek 7.

Poznámka pod čiarou k odkazu 53d znie:

„53d) Príloha I k nariadeniu Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24. 5. 2016).“.

* 1. § 26 sa dopĺňa odsekmi 8 a 9, ktoré znejú:

„(8) Orgány uvedené v odsekoch 3 a 5 poskytujú finančnej spravodajskej jednotke na jej žiadosť informácie, ktoré majú k dispozícii a ktoré sú potrebné na predchádzanie a odhaľovanie legalizácie a financovania terorizmu a trestných činov, za ktoré možno uložiť trest odňatia slobody s hornou hranicou trestnej sadzby prevyšujúcou jeden rok; to neplatí, ak by poskytnutím informácií došlo k ohrozeniu plnenia konkrétnych úloh spravodajskej služby podľa osobitného predpisu53e) alebo k odhaleniu jej zdrojov, prostriedkov, totožnosti jej príslušníkov alebo osôb konajúcich v jej prospech, alebo k ohrozeniu medzinárodnej spravodajskej spolupráce.

(9) Finančná spravodajská jednotka uplatňuje pri svojej činnosti také organizačné, personálne, technické a iné opatrenia, ktoré zaručia, že s informáciami získanými pri jej činnosti podľa tohto zákona nepríde do styku nepovolaná osoba.“.

Poznámka pod čiarou k odkazu 53e znie:

„53e) Zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov.

Zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov.“.

* 1. V § 26a ods. 3 sa na konci pripája táto veta: „Aktualizované národné hodnotenie rizík sa prekladá vláde Slovenskej republiky na schválenie najneskôr štyri roky od predchádzajúceho schválenia.“.
  2. V § 27 ods. 1 sa za slovo „zahŕňajú“ vkladajú slová „údaje o veľkosti a význame sektorov patriacich do pôsobnosti tohto zákona vrátane počtu subjektov v týchto sektoroch a hospodárskeho významu každého sektora,“.
  3. V § 28 ods. 1 sa slová „ods. 5“ nahrádzajú slovami „ods. 7“.
  4. § 28 sa dopĺňa odsekmi 5 a 6, ktoré znejú:

„(5) Finančná spravodajská jednotka poskytuje bez zbytočného odkladu Europolu53f) na základe odôvodnenej žiadosti zaslanej prostredníctvom národnej jednotky Europolu údaje z centrálneho registra účtov,53g) ako aj finančné informácie a finančné analýzy; na poskytovanie informácií sa primerane vzťahuje § 26 ods. 5 až 7.

(6) Finančná spravodajská jednotka používa na komunikáciu so zahraničnými orgánmi na to určené chránené komunikačné kanály.“.

Poznámky pod čiarou k odkazom 53f a 53g znejú:

„53f) Čl. 7 ods. 6 a 7 nariadenia (EÚ) 2016/794.

53g) § 4 ods. 1 zákona č. .../2022 Z. z. o centrálnom registri účtov a o zmene a doplnení niektorých zákonov.“.

* 1. V § 33 ods. 1 sa slová „do 1 000 000 eur,“ nahrádzajú slovami „do výšky dvojnásobku neoprávneného prospechu, ak je takýto neoprávnený prospech možné určiť alebo do 1000 000 eur, podľa toho, ktorá z týchto hodnôt je vyššia,“.
  2. V § 33 odsek 2 znie:

„(2) Finančná spravodajská jednotka môže uložiť banke alebo finančnej inštitúcii za nesplnenie alebo porušenie niektorej z povinností ustanovených v odseku 1 pokutu do 5 000 000 eur alebo do výšky 10 % z celkového ročného obratu podľa poslednej riadnej účtovnej závierky, podľa toho, ktorá z týchto hodnôt je vyššia; ak je banka alebo finančná inštitúcia súčasťou konsolidovaného celku, pokutu do výšky 10 % z celkového ročného obratu podľa poslednej konsolidovanej účtovnej závierky konsolidovaného celku, ktorého je banka alebo finančná inštitúcia súčasťou.“.

* 1. V § 33 ods. 5 sa slovo „piatich“ nahrádza slovom „siedmich“.
  2. V § 33a ods. 1 sa slová „môže uložiť“ nahrádzajú slovom „uloží“, za slovo „delikt“ sa vkladá čiarka a slová „s prihliadnutím k povahe a závažnosti, ako aj k okolnostiam spáchaného správneho deliktu“ sa nahrádzajú slovami „ak v odseku 3 nie je ustanovené inak“.
  3. V § 33a ods. 3 úvodnej vete sa za slovo „trhu“ vkladá čiarka a slová „prebiehajúce trestné konanie“.
  4. Za § 35a sa vkladá § 35b, ktorý znie:

„§ 35b

Povinná osoba, jej zamestnanec a osoba, ktorá za povinnú osobu koná na základe iného zmluvného vzťahu, nesmú byť nijako postihovaní v súvislosti s plnením ohlasovacej povinnosti, ak konali v dobrej viere.“.

* 1. Príloha č. 1 sa dopĺňa piatym bodom, ktorý znie:

„5. Smernica Európskeho parlamentu a Rady (EÚ) 2019/1153 z 20. júna 2019, ktorou sa stanovujú pravidlá uľahčovania využívania finančných a iných informácií na predchádzanie určitým trestným činom, ich odhaľovanie, vyšetrovanie alebo stíhanie a ktorou sa zrušuje rozhodnutie Rady 2000/642/SVV (Ú. v. EÚ L 186, 11. 7. 2019).“.

* 1. V prílohe č. 2 prvom bode písm. f) sa vypúšťa slovo „podnikateľskej“.
  2. V prílohe č. 2 sa prvý bod dopĺňa písmenom h), ktoré znie:

„h) klient je osobou oprávnenou zo životného poistenia.“.

**Čl. V**

Zákon č. 35/2019 Z. z. o finančnej správe a o zmene a doplnení niektorých zákonov v znení zákona č. 319/2019 Z. z., zákona č. 126/2020 Z. z., zákona č. 76/2021 Z. z. a zákona č. 186/2021 Z. z. sa mení a dopĺňa takto:

* + - 1. V § 4 ods. 3 písm. t) sa na konci pripájajú tieto slová: „ak § 9 ods. 2 písm. o) neustanovuje inak,“.
      2. V § 9 ods. 2 sa za písmeno n) vkladá nové písmeno o), ktoré znie:

„o) poskytuje Európskemu úradu pre boj proti podvodom informácie podliehajúce bankovému tajomstvu71a) v rozsahu a za podmienok ustanovených osobitným predpisom;71b) na tento účel je oprávnený vyžiadať si tieto informácie od bánk a pobočiek zahraničných bánk71c) a získavať údaje z centrálneho registra účtov podľa osobitného predpisu,71d)“.

Poznámky pod čiarou k odkazom 71a až 71d znejú:

„71a) § 91 zákona č. 483/2001 Z. z. v znení neskorších predpisov.

71b) Čl. 7 ods. 3a nariadenia Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18. 9. 2013) v platnom znení.

71c) § 91 ods. 4 písm. ac) zákona č. 483/2001 Z. z. v znení neskorších predpisov.

71d) § 5 ods. 1 zákona č. .../2022 Z. z. o centrálnom registri účtov a o zmene a doplnení niektorých zákonov.“.

Doterajšie písmeno o) sa označuje ako písmeno p).

**Čl. VI**

**Účinnosť**

Tento zákon nadobúda účinnosť 1. mája 2022.

**Príloha**

**k zákonu č. .../2022 Z. z.**

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE

1. Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v. EÚ L 141, 5. 6. 2015).
2. Smernica Európskeho parlamentu a Rady (EÚ) 2018/843 z 30. mája 2018, ktorou sa mení smernica (EÚ) 2015/849 o predchádzaní využívaniu finančného systému na účely prania špinavých peňazí alebo financovania terorizmu a smernice 2009/138/ES a 2013/36/EÚ (Ú. v. EÚ L 156, 19. 6. 2018).
3. Smernica Európskeho parlamentu a Rady (EÚ) 2019/1153 z 20. júna 2019, ktorou sa stanovujú pravidlá uľahčovania využívania finančných a iných informácií na predchádzanie určitým trestným činom, ich odhaľovanie, vyšetrovanie alebo stíhanie a ktorou sa zrušuje rozhodnutie Rady 2000/642/SVV (Ú. v. EÚ L 186, 11. 7. 2019).
4. Smernica Rady (EÚ) 2021/514 z 22. marca 2021, ktorou sa mení smernica 2011/16/EÚ o administratívnej spolupráci v oblasti daní (Ú. v. EÚ L 104, 25. 3. 2021).

1. ) § 2 ods. 1 zákona č. 483/2001 Z. z. o bankách a o zmene a doplnení niektorých zákonov v znení zákona č. 213/2014 Z. z. [↑](#footnote-ref-1)
2. ) § 2 ods. 8 zákona č. 483/2001 Z. z. v znení neskorších predpisov. [↑](#footnote-ref-2)
3. ) § 63 zákona č. 492/2009 Z. z. o platobných službách a o zmene a doplnení niektorých zákonov v znení neskorších predpisov. [↑](#footnote-ref-3)
4. ) § 2 ods. 22 zákona č. 492/2009 Z. z. v znení neskorších predpisov. [↑](#footnote-ref-4)
5. ) § 81 ods. 1 zákona č. 492/2009 Z. z. v znení zákona č. 394/2011 Z. z. [↑](#footnote-ref-5)
6. ) § 54 zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov. [↑](#footnote-ref-6)
7. ) § 2 ods. 9 zákona č. 492/2009 Z. z. [↑](#footnote-ref-7)
8. ) § 716 Obchodného zákonníka v znení neskorších predpisov. [↑](#footnote-ref-8)
9. ) § 10b ods. 2 zákona Slovenskej národnej rady č. 310/1992 Zb. o stavebnom sporení v znení neskorších predpisov. [↑](#footnote-ref-9)
10. ) § 105 zákona č. 566/2001 Z. z. v znení neskorších predpisov. [↑](#footnote-ref-10)
11. ) § 2 ods. 5 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov. [↑](#footnote-ref-11)
12. ) Čl. 4 bod 7 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016).

    § 5 písm. o) zákona č. 18/2018 Z. z. o ochrane osobných údajov a o zmene a doplnení niektorých zákonov. [↑](#footnote-ref-12)
13. ) § 9 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov [↑](#footnote-ref-13)
14. ) Čl. 2 bod 15 nariadenia Európskeho parlamentu a Rady (EÚ) č. 260/2012 zo 14. marca 2012, ktorým sa ustanovujú technické a obchodné požiadavky na úhrady a inkasá v eurách a ktorým sa mení a dopĺňa nariadenie (ES) č. 924/2009 (Ú. v. EÚ L 94, 30. 3. 2012) v platnom znení. [↑](#footnote-ref-14)
15. ) § 6a zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov. [↑](#footnote-ref-15)
16. ) Napríklad § 25 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov alebo § 45 ods. 3 písm. a) a § 47 ods. 3 zákona č. 492/2009 Z. z. [↑](#footnote-ref-16)
17. ) Zákon č. 297/2008 Z. z. v znení neskorších predpisov. [↑](#footnote-ref-17)
18. ) § 3 ods. 5 Trestného poriadku. [↑](#footnote-ref-18)
19. ) § 4 ods. 3 písm. y) zákona č. 35/2019 Z. z. o finančnej správe a o zmene a doplnení niektorých zákonov. [↑](#footnote-ref-19)
20. ) § 2 ods. 1 písm. b), c) a l), § 29a a 76 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov. [↑](#footnote-ref-20)
21. ) Zákon č. 101/2010 Z. z. o preukazovaní pôvodu majetku v znení zákona č. 125/2016 Z. z. [↑](#footnote-ref-21)
22. ) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. [↑](#footnote-ref-22)
23. ) § 2 ods. 1 písm. d) a ods. 2 zákona Národnej rady Slovenskej republiky č. 46/1993 Z. z. o Slovenskej informačnej službe v znení zákona č. 256/1999 Z. z. [↑](#footnote-ref-23)
24. ) § 2 ods. 1 zákona Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov. [↑](#footnote-ref-24)
25. ) § 11 ods. 2 Colného zákona v znení neskorších predpisov.

    § 9 ods. 2 písm. h), i) a l) zákona č. 35/2019 Z. z. o finančnej správe a o zmene a doplnení niektorých zákonov. [↑](#footnote-ref-25)
26. ) Čl. 7 ods. 3a nariadenia Európskeho parlamentu a Rady (EÚ, EURATOM) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18. 9. 2013) v platnom znení. [↑](#footnote-ref-26)
27. ) Zákon č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov v znení neskorších predpisov. [↑](#footnote-ref-27)
28. ) Napríklad Trestný poriadok v znení neskorších predpisov, zákon Národnej rady Slovenskej republiky č. 46/1993 Z. z. v znení neskorších predpisov, zákon Národnej rady Slovenskej republiky č. 171/1993 Z. z. v znení neskorších predpisov alebo zákon Národnej rady Slovenskej republiky č. 198/1994 Z. z. v znení neskorších predpisov. [↑](#footnote-ref-28)
29. ) Nariadenie (EÚ) 2016/679.

    Zákon č. 18/2018 Z. z. v znení zákona č. 221/2019 Z. z. [↑](#footnote-ref-29)
30. ) Čl. 13 až 15 nariadenia (EÚ) 2016/679.

    § 19 až 21 zákona č. 18/2018 Z. z. [↑](#footnote-ref-30)
31. ) Čl. 30 nariadenia (EÚ) 2016/679.

    § 37 a 68 zákona č. 18/2018 Z. z. [↑](#footnote-ref-31)
32. ) § 91 ods. 1 zákona č. 483/2001 Z. z. v znení neskorších predpisov. [↑](#footnote-ref-32)
33. ) § 109 zákona č. 566/2001 Z. z. v znení neskorších predpisov. [↑](#footnote-ref-33)
34. ) § 5 písm. i) zákona č. 18/2018 Z. z. [↑](#footnote-ref-34)
35. ) Čl. 37 až 39 nariadenia (EÚ) 2016/679.

    § 5 písm. s) zákona č. 18/2018 Z. z. [↑](#footnote-ref-35)
36. ) § 24 ods. 1 zákona Národnej rady Slovenskej republiky č. 202/1995 Z. z. Devízový zákon a zákon, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov.

    § 1 ods. 3 písm. a) zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov. [↑](#footnote-ref-36)